చెన్నై: ప్రజలు కోరుకున్నది ఒకరిని.. పాలించేది ఇంకొకరు. రాష్ట్ర అభివృద్ధికి పాటుపడతారని కొండంత ఆశతో ఓట్లు వేసి గెలిపిస్తే వారి ఆశల్ని తుంగలోకి తొక్కి అధికార దాహంతో పీఠం కోసం కొట్లాడుకుంటున్నారు. జయలలిత మరణించి బాధలో ఉన్న పార్టీ కార్యకర్తలు, అభిమానుల మనోభావాలను దెబ్బతీస్తూ రాష్ట్రంపై పట్టు కోసం పాకులాడుతున్నారు. అధికార పార్టీలోనే విమర్శలు చేసుకునే స్థాయికి దిగజారి అసెంబ్లీ ముందు బల నిరూపణకు నిలబడాల్సి వచ్చింది. దాని ఫలితంగా గత 29 ఏళ్లలో మొదటి సారిగా ఎమ్మెల్యేలు బలనిరూపణకు ఓట్లు వేయనున్నారు. శశికళ వర్గం ఎమ్మెల్యేలు పళనిస్వామికి అనుకూలంగా, పన్నీర్ సెల్వం వర్గం, డీఎంకే ఎమ్మెల్యేలు పళనికి వ్యతిరేకంగా ఓట్లు వేయనున్నారు. తమకు 40 మంది ఎమ్మెల్యేల మద్దతు ఉందని పన్నీర్ చెబుతుండగా, తమకు 122 మంది ఎమ్మెల్యేల మద్దతు ఉందని పళని వర్గం ఆశతో ఉంది. అయితే, ఓటు వేసే వరకు గానీ ఏ క్షణాన ఏం జరుగుతుందో చెప్పలేం.
chennai: prajalu korukunnadi okarini.. palinchedi inkokaru. rashtra abhivruddhiki paatupadataarani kondanta aasato otlu vesi gelipiste vaari aashalni tungaloki tokki adhikara daahamto peetham kosam kotlaadukuntunnaaru. jayalalita maraninchi baadhalo unna party kaaryakartalu, abhimaanula manobhaavaalanu debbatiistuu rashtrampai pattu kosam paakulaadutunnaaru. adhikara paartiiloonae vimarsalu chesukune sthaayiki digajari assembley mundu bala niroopanaku nilabadalsi vachindi. daani phalitamgaa gatha 29 ellalo modati saarigaa emmelyelu balaniroopanaku otlu veyanunnaru. sasikala vargam emmelyelu palaniswaamiki anukuulamgaa, pannir selvam vargam, dmca emmelyelu palaniki vyatirekamgaa otlu veyanunnaru. tamaku 40 mandi emmelyela maddatu undani pannir chebutundagaa, tamaku 122 mandi emmelyela maddatu undani palani vargam aasato undi. ayithe, otu vese varaku gaanee e kshanaana yem jarugutundo cheppalem.